Tervetuloa Armon kalliolle! Minä olen Petri Välimäki.
Olemme nyt olleet paneutumassa maailman tärkeimpään tehtävään, -
Jumalan armon ja rakkauden välittämiseen.
Tämä on jo 11. jakso -
meille annettua valtavan arvokasta tehtävää käsittelevissä ohjelmissa.
Myös muut jaksot näet halutessasi TV7:n arkistosta.
Tällä kertaa otamme ikään kuin uuden näkökulman tähän asiaan.
Alamme käsitellä joitakin armon sanoman ydinkäsitteitä.
Sellaisia käsitteitä, jotka voivat itsellemme avata -
armon ja rakkauden sanomaa aivan valtavan tärkeällä tavalla -
ja sitä kautta auttaa meitä välittämään sitä sanomaa toisillekin.
Tämä EI tarkoita, että armon välittäjän tulisi itse olla teologi. Ei!
Olemmehan puhuneet siitä paljonkin, miten jokainen on kutsuttu -
omalla paikallaan ja oman kutsumuk- sensa mukaan välittämään sitä.
Kun itse tiedostamme perustavat ydinopetukset, -
joita Raamattu tähän antaa, se voi osaltaan auttaa meitä -
sekä ihmisinä että myös tässä tärkeässä tehtävässä.
Ensimmäisen ydinkäsitteen otan täältä 2. Korinttolaiskirjeestä.
Täällä on sellainen hyvin tärkeä sana kuin sovitus, -
joka nimenomaan liitetään tähän meille annettuun tehtävään.
Luen 2. Kor 5. luvusta, jakeesta 18 eteenpäin.
Huomaamme, että tässä sovitus tulee useaan kertaan.
Jumala on sovittanut meidät eikä ainoastaan meidät, -
vaan Jumala on sovittanut koko maailman.
Jumala on antanut meille sovituksen viran -
ja Jumala on antanut meille sovituksen sanan.
Myöskin tässä samassa kohtaa vielä sanotaan: -
"Kristuksen puolesta me siis olemme lähettiläinä, -
ja Jumala kehoittaa meidän kauttamme.
Me pyydämme Kristuksen puolesta: antakaa sovittaa itsenne -
Jumalan kanssa."
Sanassa 'sovitus' on tavallaan kaksi erilaista näkökulmaa -
ja niin on myös UT:n alkukielen sanoissa 'hilasmos' ja 'katallagee' -
tai VT:ssa 'kippär'.
Tämä 'sovitus' on toisaalta 'rikokset sovitetaan', -
'rangaistus sovitetaan'. Eikö? Tai toisaalta -
kaksi osaa sovitetaan yhteen ja liitetään toisiinsa.
Kuten suomen kielessä, niin Raama- tussakin on nämä kaksi merkitystä.
2. Korinttolaiskirjeestä lukemassani tehtävässä, -
uskon, että siinä on todella kyse meille kristityille annetusta -
ihan perustavasta tehtävästä.
Jumala oli Kristuksessa ja sovitti maailman itsensä kanssa -
ja Hän antoi meille sovituksen sanan.
Kristuksen puolesta me kehoitamme teitä vastaanottamaan -
Jumalan armon niin, ettei se jää turhaksi.
Kysymys on pohjimmiltaan siitä, -
että Raamatun mukaan aivan jokainen ihminen -
tarvitsee Vapahtajaa.
Roomalaiskirjeessä samasta asiasta sanotaan näin: -
"Sillä kaikki ovat syntiä tehneet ja ovat Jumalan kirkkautta vailla."
Todellakin Raamatun mukaan Jumalan pyhyyden edessä -
ihan jokainen ihminen tässä maailmassa on syntinen.
Emme millään voisi saada iankaikkista elämää, -
koska synnin palkka on kuolema.
Ihmiset kyllä uskovat, että... Meissä on sellainenkin, -
että uskomme usein olevamme hyviä.
Ihminen ajattelee, että hän ansaitsisi tuon rakkauden.
Jumalan pyhyyden edessä ei kuitenkaan näin ole.
Jos Jumalan pyhyyden edessä joutuisimme kerran -
omine ansioinemme, tekoinemme itsenämme arvioitavaksi, -
millaisia olemme ja katsottaisiin, olemmeko me pyhiä, -
laki vaatisi täydellistä pyhyyttä.
Taivaaseen ei mene mitään epäpyhää.
Silloin ihan jokaisen kohdalla havaittaisiin se, -
mitä tämä sama Roomalaiskirjeen kohta sanoo: -
Se on todella näin.
Tähän ongelmaan, tähän tilanteeseen Jumala antoi vastauksen.
Tähän Hän antoi nimenomaan sovituksen vastaukseksi.
Jumalan oma Poika, Jeesus Kristus, tuli tähän maailmaan.
Hän ainoana ihmisenä oli täydellinen, pyhä, rakastava.
Meille sanotaan: -
"Sillä kakki ovat syntiä tehneet ja ovat Jumalan kirkkautta vailla -
ja saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa, -
jonka Jumala on asettanut armoistuimeksi uskon kautta -
häneen vereensä..."
Tässä on Jumalan Sanan tie.
"...saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa -
[...] uskon kautta hänen vereensä."
Näin toteutuu sovitukseen liittyvä toinen sana, toinen näkökulma, -
joka tarkoittaa, että kaksi osaa liitetään yhteen.
Jumala liittää meidät yhteen Jumalan kanssa.
Mikään ei enää erota meitä Jumalasta, -
koska ihan joka ikinen synti on sovitettu.
Jeesus huusi ristillä: "Se on täytetty."
Se on suurin voiton huuto, mitä tässä maailmassa on ikinä huudettu.
Se on täytetty. Sinun, minun, ihan joka ikisen meidän synnit -
on täydellisesti sovitettu. Jeesus on ottanut rangaistuksemme -
itsensä kannettavaksi. Hän rakasti meitä niin paljon.
Nyt kaikki vaatimukset on täytetty.
Nyt ovi on avattu.
"Kukaan ei tule Isän tykö muutoin kuin minun kauttani."
Nyt Hänen kauttaan meillä on täysin vapaa pääsy.
Saamme tulla rakastavan, armollisen, hyvän Jumalan kasvojen eteen.
Hän näkee meidät armahdettuina, sovitettuina.
Hän ottaa meidät lapseuteensa, yhteyteensä.
Täyden armon aika on tullut.
Tätä suurta armon sanomaa -
meidät on lähetetty kertomaan lähimmäisillemme.
Me kuljemme ja kerromme -
anteeksiantamuksen sanomaa, kerromme siitä täydellisestä työstä, -
minkä Jeesus on ristillä tehnyt puolestamme: -
"Ja hän on meidän syntiemme sovitus; eikä ainoastaan meidän, -
vaan myös koko maailman syntien." 1. Joh. 2:2
tätä sanomaa koko maailman syntien puolesta.
Silloin itsensä ehkä hyvin heikoksi kokeva ihminenkin, -
jolle on tapahtunut ehkä erilaisia traagisia asioita, -
joka on elämässään ehkä langennut asioihin, joita hän kovin pelkää, -
niin hänestä tuntuu liian syntiseltä.
Tai hän, joka kokee ja pelkää, -
että hän on tehnyt sellaisen synnin, jota ei voi saada anteeksi.
Tai hän, joka heikkona ei koe pys- tyvänsä itseään tästä parantamaan.
Sinäkin, joka ehkä tunnet niin, ettet millään pääse irti.
Sinä yksinäsi kärsit ja joka päivä huudat Jumalan puoleen: -
"Miten minä olen niin heikko ja voiko tämänkin saada anteeksi?"
Meitä on paljon, joiden sydämissä ja elämässä on -
tällainen syvä tuska ja epävarmuus.
Siihen Jeesuksen sovitus antaa vastauksen.
Siihen vastaus tulee Jumalan armosta ja rakkaudesta.
Siitä, että syntien rangaistus on täysin tullut Hänen päälleen.
Kun Hän kuoli ristillä, Hänen käsiensä ja jalkojensa läpi -
lyötiin naulat, Häntä syljettiin, Häntä pilkattiin.
Hän koki tulevansa Jumalan hylkäämäksi.
Jo Jesajan kirjasta näemme, miten Jumala oli kertonut tästä -
etukäteen hyvin vahvasti, että näin tulee käymään.
Jesajan kirjassa sanotaan: -
Vieläpä kerrotaan yksityiskohtia myöten, miten se tapahtui: -
Tässä siis kuvataan noin 700 vuotta ennen Jeesusta, miten Hänelle käy.
Hänet luettiin pahantekijäin joukkoon, -
kuten Jeesus ristillä ryöväreitten keskellä -
oli tuomittuna. Hän kantoi monien synnit -
ja Hän rukoili pahantekijäin puolesta.
Jeesus ristillä rukoili todella pahantekijäinsä puolesta.
Jopa murhaajiensa, pilkkaajiensa, kaikkien siellä olleiden puolesta -
Hän rukoili: "Isä, anna heille anteeksi, -
sillä he eivät tiedä, mitä he tekevät."
Eikä Hän huutanut sitä vain heidän puolestaan, vaan meidän kaikkien, -
joiden vuoksi Hän oli valmis antamaan Henkensä ristillä.
"Isä, anna heille anteeksi!"
Miksi Jeesus huusi näin? Miksi?
Siksi, että Hän tahtoi sitä aivan koko sydämestään.
Hän koko sydämestään tahtoi, että sinä saat syntisi anteeksi.
Hän tahtoi koko sydämestään, että minäkin saan.
Sana sanoo, että meillä on Jumala, joka tahtoo, -
että kaikki tulisivat tuntemaan totuuden ja pelastuisivat.
Nyt tämän sovituksen sanan kautta -
kuka ikinä, kaikkein heikoinkin, Jeesuksen luo tuleva -
saa kaikki syntinsä anteeksi, koska se on täytetty.
Myös tämä kerrottiin jo etukäteen Jesajan kirjassa.
Luvun 54, jakeesta 7: -
Uskon, että tämä on juuri se silmänräpäys, -
Jeesuksen ristinhuuto: "Jumalani, Jumalani, miksi minut hylkäsit?"
Hän ottaa ihan koko rangaistuksemme itsensä päälle. Ja siitä seuraa: -
Tuon Jeesuksen sovituksen tähden siis saamme tulla -
tällaisesta täydellistä armosta osalliseksi.
Vuoret väistykööt ja kukkulat horjukoot, mutta minun armoni -
ei sinusta väisty eikä minun rauhanliittoni horju, -
sanoo, Herra sinun armahtajasi. Nyt sinäkin, -
itsesi aivan mahdottomaksi tapaukseksi kokenut, -
onneksi olkoon, meillä on mahdottomien tapausten Vapahtaja.
Siitä sovitus meille puhuu.
Rukoillaan yhdessä, että yhdenkään ei tarvitse jäädä epävarmuuteen.
Ellet vielä ole vastaanottanut, saat nyt -
kutsua, rukoilla, vastaanottaa Jeesuksen sydämeesi.
Kiitos, rakas taivaallinen Isä, että saamme nyt rukoilla yhdessä -
ruudun äärellä Sinua rukoilevan lähimmäisen kanssa.
Herra, Sinä kuulet hänen aran kutsunsa: -
"Tule Jeesus ja amahda minut. Anna minunkin syntini anteeksi."
Jeesus, rukoilemme, että Sinä itse Pyhässä Hengessä tulet -
ja olet tämän ystävän sydämessä. Kiitos, että annoit valtavan luvan:
"Ottakaa Pyhä Henki. Joiden synnit te anteeksiannatte, -
niille ne ovat anteeksiannetut."
Jeesuksen täydellisen sovitus- työn tähden -
ja Hänen oman lupauksensa mukaan julistan sinulle -
Jeesuksen nimessä ja veressä kaikki sinun syntisi on sovitettu.
Sulasta armosta saat ottaa sen vastaan. Kiität vaan Jeesusta.
Herramme Jeesuksen Kristuksen armo, Isän Jumalan rakkaus -
ja Pyhän Hengen siunaava osallisuus olkoon sinun kanssasi -
nyt, aina ja iankaikkisesti. Aamen.
On suuriarvoinen asia, että saamme olla välittämässä armon sanomaa -
ja monin tavoin tukemassa lähim- mäistämme elämään sitä todeksi.
Me tarvitsemme varustusta. Me tarvitsemme tukea.
Samoin myös tämän ohjelman toteuttaminen tarvitsee tukea.
Sinä voit olla osa tätä palvelutehtävää.
Soittamalla numeroon 0600-10077 tuet noin 10 eurolla -
Armon kalliolla -ohjelmien lähettämistä.
Voit myös laittaa ruudussa näkyvään tilinumeroon viitteen kera tukesi -
ja sillä tavalla tukea tätä. Kiitos lahjastasi!
Kiitos, että saamme näinkin yhdessä palvella!
Tekstitys: Tuula-Riitta Virrankare